Motivaciono pismo

Poštovani,

1. Moje profesionalno putešestvije, nezajažljivu glad za znanjem i edukacijom i puteve posebnih interesovanja možete najvećim delom sagledati u biografiji.
2. Motivaciono pismo prevashodno sadrži prikaz mojih organizacionih sposobnosti i realizacija, prevashodno u poslednjih 2 godine.

**Obavljanje funkcije načelnika jedinica intenzivnog lečenja Klinike za anesteziju i intenzivnu terapiju (A1, A2, B1, B2)**

Funkciju načelnika jedinica intenzivnog lečenja (JIL) A1, A2, B1, B2, Klinike za anesteziju i intenzivnu terapiju (KAIT), direktor prof Janković mi je dodelio u trenutku odsustva dr V. Cvetanovića u okolnostima Kovid 19 epidemije od 1.1.2021.

Smatram da je moj doprinos u radu JIL sledeći:

* Donošenje, edukacija i kontrola sprovođenja osnovnih postulata rada JIL vezanih za monitoring, beleženje, dnevni red i način ponašanja osoblja zapošljenog u JIL kao i konsultanata.
* Unapređenje kontrole, praćenja i rešavanja bolničkih infekcija. Veliki posao, puno novina, borbe i saznanja karakterišu ovaj aspekt mog rada.
* Poboljšanje komunikacije sa službama: Farmakologije, Centralne apoteke, Mikrobiologije, Epidemiologije i Dijetetike.
* Uvođenje više protokola koji olakšavaju rad osoblja JIL i povećavaju sigurnost pacijenta u JIL KAIT.
* Zajedno sa rukovodstvom i zdravstvenim osobljem KAIT pripremila sam i realizovala programom akreditacije naložene mere i postupke.
* Uvela sam vizite 4JIL koje se sprovode najmanje 2 puta mesečno i koje vodimo glavna sestra JIL i ja.
* Isplanirala sam i realizovala višestruke akreditovane i neakreditovane edukacije na KAIT, bolničara, medicinskih sestara, specijalizanata i lekara, pogotovu u prvoj polovini godine 2022.
* Podstakla sam i podržala profesionalno odvajanje i napredovanje sestara jedinica intenzivnog lečenja kao posebne grupe samostalnih, edukovanih, vrhunskih zdravstvenih radnika. Smatram da sam tek na početku otpretanja ovog problema.
* Uz direktorovo odobrenje osmislila, napisala proceduru, podržala okupljanja i dosadašnji rad Tima za izradu protokola u JIL na KAIT.
* Osmislila vid izveštaja direktoru koji je istovremeno bilten dešavanja u JIL na svim poljima i predstavlja svojevrstan oblik dokumentovanja problema, rešenja i kvalitativnog napredovanja 4JIL. Ovi izveštaji se nalaze u registru arhive KAIT.

**PROJEKAT PRIPREME I REALIZACIJE AKREDITACIJE KAIT UKC U NIŠU**

Zahvaljujući pruženom poverenju i svestranoj podršci direktora prof Radmila Jankovića, a uz saradnju i pomoć svog zdravstvenog i nezdravstvenog osoblja KAIT Univerzitetskog kliničkog centra (UKC) u Nišu organizovala sam i uradila pripremu KAIT za akreditaciju godine 2021. Tako od bolničara i fakturista, preko sestara i viših medicinskih sestara, do kolega na specijalizaciji, specijalista i profesora fakulteta Medicinskog fakulteta u Nišu, svi su učestvovali u procesu pripreme za akreditaciju, a ove 2022 godine i u prvoj proveri iste.

Proces pripreme za akreditaciju sa moje strane, pored ostalog, podrazumevao je:

* izradu preko 30 protokola za rad KAIT;
* organizaciju pripreme oko 30 setova za antišok terapiju;
* desetak novih ček listi rada i provere rada uređaja;
* promenu organizacije rada gde su uvedene ček liste i nove sveske protokola rada;
* realizaciju 5 panoa;
* izradu 7 registara organizacije rada jedinica intenzivnog lečenja;
* izradu 7 registara sa protokolima, tabelama, te algoritmima postupaka u praktičnom smislu pod nazivom „pocket science“;
* zajedno sa svim specijalizantima KAIT izradu 9 kataloga prospekata uređaja postojećih u pojedinim radnim jedinicama KAIT;
* pripremu dokumentacije za potvrdu i dokaz svega što smo naveli da radimo;
* organizaciju obeležavanja KAIT i uređenja pojedinih radnih jedinica;
* zajedno sa direktorom prof Jankovićem, odbranu akreditacione dokumentacije, procedura i postupaka rada;

Ceo projekat pripreme za akreditaciju, predstavljen je Akreditacionom timu a Klinika za anesteziju i intenzivnu terapiju dobila je zajedno sa još nekoliko prezentovanih klinika, ispred Univerzitetskog kliničkog centra potvrdu akreditacije na maksimalni mogući period trajanja od sedam godina.

**Još jednom, svega ne bi bilo bez direktora KAIT, zamenice glavne sestre Jelene Miliovanović, preduzimljivih mladih kolega na specijalizaciji, požrtvovanih, snalažljivih i efikasnih sestara KAIT i moje malenkosti.**

**PROCES UVOĐENJA NOVOG INFORMACIONOG SISTEMA HELIANT U SVEOPŠTI RAD KAIT**

Ovaj projekat mi je dodeljen od prof R. Jankovića. Bez njegovog angažovanja ne bih mogla ni krenuti u organizaciju i realizaciju sa ovog stanovišta ozbiljno velikog projekta. Projekat ima osobinu učenja onih koji ga koriste, tako da opet, bez neposrednog i posrednog upliva direktora i glavne i odgovornih sestara, ideje ne bih mogla sprovesti u delo. Važno je naglasiti da se radi o procesu koji i dalje traje, pri čemu prema mom

skromnom razmišljanju, na KAIT završavamo četvrtu od postojećih 6 faza implementacije.

1. Pripremna faza

Procena optimalnih potreba, te nabavka opreme za KAIT iz donacija, angažovanje direktora i moje. Nabavljeno preko 15 kompjutera, preko 10 štampača, 5 multifunkcijskih uređaja.

Edukacija zdravstvenog osoblja o osnovnom korišćenju kompjutera i kompjuterske opreme. Realizovan od strane informaciono-tehnološkog sektora UKC Niš, besplatno u više dana, više nedelja, na moju ideju.

Uspevam da dodam preko 100 usluga PIO Fonda Srbije i omogućim ugovaranje sa PIO Fondom Niš za Kliniku za anesteziju (do tada je postojalo oko 150 usluga koje su se pravdale).

1. Faza postavljanja Helianta u svim radnim jedinicama i početak rada.

Zajedno sa kolegama dr Tijanom Maričić i dr Đošić Markom pripremia sam više prezentacija sa ciljem edukacije o Heliantu uopšte, organizaciji KAIT u Heliantu, unošenju usluga, potrošnji, dijagnozama.

Obavljam višestruke sastanke i edukacije medicinskih sestara svih radnih jedinica KAIT sa ciljem uniformnog funkcionisanja Heliant-a u našim uslovima. Na kraju ove faze sve do kraja 3će faze projekta, sve sestre JIL KAIT, edukovane su da u Heliantu pravdaju dnevnu potrošnju. Postoje i dve devijacije mog plana među anestetičarima i lekarima koje smatram svojim trenutnim neuspehom, ali

Sprovodim višestruke kontrole dogovorenog sa ispravkama i daljom edukacijom.

Paralelno obavljam komunikaciju sa članovima Heliant tima oko uređenja KAIT u Heliantu.

Osmišljam izradu nekoliko dokumenata KAIT u Heliantu.

1. Organizujem i osmišljam finansijski aspekt organizacije KAIT u Heliantu.

Uz pomoć odgovornih sestara, apotekara i članova Heliant tima ostvarujem povezivanje KAIT sa Centralnom apotekom.

Ovom izuzetno važnom događaju prethodi više mini faza prilagođavanja koje uređujem sa nadzornim sestrama, a zahvaljujući njihovom znanju i iskustvu.

Ovom događaju prethode i višestruki razgovori i razjašnjavanja sa tadašnjim finansijskim direktorom UKC Niš.

1. Faza implementacije, praćenja i korekcija

Ovu fazu finih podešavanja sprovodim povremenim kontrolama rada.

Vršim podešavanja dokumenata, pratim nedostatke i probam i realizujem zajedno sa Heliant timom, uz odobrenje direktora, korekcije.

**RAZNO**

* Pored organizacionih mogućnosti koje plastično prezentovah ispred, smatram da dobro funkcionišem u timskom radu. Razlog ovome je verovatno moje ubeđenje da bez TIMA nema većih promena, kao i da TIM omogućuje bolji kvalitet.
* Navedene moje karakterne osobine posvećenosti i doslednosti, obično odgovaraju svakom TIMU.
* Imajući u vidu specifičan profesionalni put koji sam prošla nesebično delim sa drugima ono što spoznah, saznah ili uradih. Ovo se odnosi pogotovu na kolege anesteziologe, mlade kolege specijalizante, ali i sestrinski kadar. U osnovi je iskonska želja da budemo svi bolji.
* Pored gore pomenutih posebno se interesujem i trudim da pomognem i onima sa kojima sam ranije radila, a to su specijaliste Urgentne medicine i radnici Hitne pomoći.
* Trudim se da sestrinski medicinski kadar podržim u daljoj edukaciji,organizovanju i napredovanju.
* Imati u vidu da nisam uvek taktična i trudim se da otvoreno kažem ono što mislim….pa i hirurgu, pa i nadređenom. Radim na toj svojoj mani, uspeću nekada nadam se. Za sada, trudim se da makar svoje neslaganje pretvorim u asertivnost prema drugima.
* Smatram da mogu pomoći na više planova NAŠOJ branši.

U Nišu 26.12.2022. Mr dr N. Vuković